als_Latn dik_Latn sna_Latn
Ka vetëm një javë që Apple ka lëshuar sistemin iOS 8, dhe deri tani është instaluar në 46% të të gjitha pajisjeve që lidhen me dyqanin virtual të aplikacioneve Apple-it. Shifrat janë bërë zyrtare nga vetë kompania.
Natyrisht, meqë shifrat e adoptimit të iOS 8 po rriten, përdorimi i versionit më të vjetër, iOS 7, po bie. Ky version është i instaluar aktualisht në 49% të pajisjeve. Versionet para iOS 7 zënë vetëm 5% e mbetur. Vetëm para pesë ditësh, adoptimi i iOS 8 ishte afërsisht 16%.
Pak më herët u raportua se disa statistika fillestare të instalimeve të iOS 8 ishin më të ulëta se ato të iOS 7 të një vit më parë. Kjo mund të ketë ndodhur për shkak të kërkesës së vogël për platformën e re të cilin shefi ekzekutivi i Apple-it, Tim Cook, tha se përbënte ndryshimin më revolucionar në platformën e tyre mobile për iPhone, iPad dhe iPod. Tani me daljen në treg të iPhone 6 dhe iPhone 6 Plus, iOS 8 mund të adoptohet edhe më shumë.
(Herë të lexuara: 157)
als_Latn als_Latn als_Latn als_Latn